Απόφαση της Επιτροπής

της 17ης Σεπτεμβρίου 2001

για την τροποποίηση της απόφασης 94/278/ΕΚ της Επιτροπής για την κατάρτιση καταλόγου τρίτων χωρών από τις οποίες τα κράτη μέλη επιτρέπουν τις εισαγωγές ορισμένων προϊόντων που υπόκεινται στις διατάξεις της οδηγίας 92/118/ΕΟΚ του Συμβουλίου, όσον αφορά τις εισαγωγές μελιού

[κοινοποιηθείσα υπό τον αριθμό Ε(2001) 2666]

(Κείμενο που παρουσιάζει ενδιαφέρον για τον ΕΟΧ)

(2001/700/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ(1), όπως τροποποιήθηκε τελευταία από την απόφαση 1999/724/ΕΚ της Επιτροπής(2), και ιδίως το άρθρο 10 παράγραφος 2 στοιχείο α),

Εκτιμώντας τα ακόλουθα:

(1) Στο μέρος XIV του παραρτήματος της απόφασης 94/278/ΕΚ της Επιτροπής(3), όπως τροποποιήθηκε τελευταία από την απόφαση 2001/158/ΕΚ(4), καταρτίζεται κατάλογος των τρίτων χωρών από τις οποίες τα κράτη μέλη επιτρέπουν τις εισαγωγές μελιού.

(2) Η Πολωνία και η Ζάμπια υπέβαλαν ένα σχέδιο σχετικά με το μέλι, στο οποίο καθορίζονται εγγυήσεις όσον αφορά την επιτήρηση των ομάδων καταλοίπων και των ουσιών που αναφέρονται στο παράρτημα 1 της οδηγίας 96/23/ΕΚ του Συμβουλίου(5) και έχουν προστεθεί στο παράρτημα της απόφασης 2000/159/ΕΚ της Επιτροπής(6) όπως τροποποιήθηκε τελευταία από την απόφαση 2001/487/ΕΚ(7) σχετικά με την προσωρινή έγκριση των σχεδίων καταλοίπων των τρίτων χωρών σύμφωνα με την οδηγία 96/23/ΕΚ.

(3) Η Μολδαβία υπέβαλε σχέδιο το οποίο, όσον αφορά το μέλι, παρέχει επαρκείς εγγυήσεις σχετικά με την επιτήρηση των ομάδων καταλοίπων και ουσιών που αναφέρονται στο παράρτημα 1 της οδηγίας 96/23/ΕΚ.

(4) Το σχέδιο επιτήρησης των καταλοίπων για τη Νορβηγία εγκρίθηκε σύμφωνα με την απόφαση της εποπτεύουσας αρχής της ΕΖΕΣ αριθ. 223/96/COL(8).

(5) Το σχέδιο επιτήρησης των καταλοίπων για τον Άγιο Μαρίνο εγκρίθηκε σύμφωνα με την απόφαση αριθ. 1/94 της επιτροπής συνεργασίας ΕΚ - Αγίου Μαρίνου(9).

(6) Η απόφαση 94/278/ΕΚ πρέπει να τροποποιηθεί για να επιτραπεί η εισαγωγή μελιού από αυτές τις τρίτες χώρες, πράγμα που ανταποκρίνεται στην οδηγία 96/23/ΕΚ, σχετικά με την έγκριση σχεδίου καταλοίπων για το προϊόν αυτό.

(7) Τα μέτρα που προβλέπονται στην οδηγία αυτή είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το μέρος XIV του παραρτήματος της απόφασης 94/278/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση ισχύει από την 1η Σεπτεμβρίου 2001.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 17 Σεπτεμβρίου 2001.

Για την Επιτροπή

David Byrne

Μέλος της Επιτροπής

(1) ΕΕ L 62 της 15.3.1993, σ. 49.

(2) ΕΕ L 290 της 12.11.1999, σ. 32.

(3) ΕΕ L 120 της 11.5.1994, σ. 44.

(4) ΕΕ L 57 της 27.2.2001, σ. 52.

(5) ΕΕ L 125 της 25.5.1996, σ. 10.

(6) ΕΕ L 51 της 24.2.2000, σ. 30.

(7) ΕΕ L 176 της 29.6.2001, σ. 68.

(8) ΕΕ L 78 της 20.3.1997, σ. 38.

(9) ΕΕ L 238 της 13.9.1994, σ. 25.

ΠΑΡΑΡΤΗΜΑ

ΜΕΡΟΣ XIV

Κατάλογος των τρίτων χωρών από τις οποίες τα κράτη μέλη επιτρέπουν τις εισαγωγές μελιού

(AR) Αργεντινή

(AU) Αυστραλία

(BG) Βουλγαρία

(BR) Βραζιλία

(CA) Καναδάς

(CL) Χιλή

(CN) Κίνα

(CU) Κούβα

(CY) Κύπρος

(CZ) Δημοκρατία της Τσεχίας

(ΕΕ) Εσθονία

(GT) Γουατεμάλα

(HR) Κροατία

(HU) Ουγγαρία

(IL) Ισραήλ

(IN) Ινδία

(LT) Λιθουανία

(ΜΤ) Μάλτα

(MX) Μεξικό

(MD) Μολδαβία

(ΝΙ) Νικαράγκουα

(ΝΖ) Νέα Ζηλανδία

(ΝΟ) Νορβηγία(1)

(PL) Πολωνία

(RO) Ρουμανία

(SI) Σλοβενία

(SK) Σλοβακία

(SM) Άγιος Μαρίνος(2)

(SV) Ελ Σαλβαντόρ

(TR) Τουρκία

(US) Ηνωμένες Πολιτείες

(UY) Ουρουγουάη

(VN) Βιετνάμ

(ΖΜ) Ζάμπια

(1) Εγκρίθηκε σύμφωνα με την απόφαση αριθ. 223/96/COL της Εποπτεύουσας Αρχής της ΕΖΕΣ, της 4ης Δεκεμβρίου 1996.

(2) Εγκρίθηκε σύμφωνα με την απόφαση αριθ. 1/94 της επιτροπής συνεργασίας ΕΚ - Άγιος Μαρίνος, της 28ης Ιουνίου 1994.